32006R1016
L 183/9
JURNALUL OFÍCIAL AL UNIUNII EUROPENE
REGULAMENTUL (CE) NR. 1016/2006 AL COMISIEI
din 4 iulie 2006
de modificare a Regulamentului (CE) nr. 1615/2001 de stabilire a standardului de comercializare pentru pepeni galbeni
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2200/96 al Consiliului din 28 octombrie 1996 privind organizarea comună a piețelor în sectorul fructelor și legumelor (1), în special articolul 2 alineatul (2),
întrucât:
(1)
Regulamentul (CE) nr. 1615/2001 al Comisiei (2) a stabilit standardul de comercializare pentru pepeni galbeni, în special în ceea ce privește marcarea.
(2)
Din nevoia de claritate și pentru a asigura transparența la nivel internațional, este necesar să se țină seama de modificările recent aduse standardului FFV-23 referitor la comercializarea și controlul calității comerciale a pepenilor galbeni de către Grupul de lucru pentru standardizarea produselor alimentare perisabile și îmbunătățirea calității instituit pe lângă Comisia Economică pentru Europa a Organizației Națiunilor Unite (CEE-ONU).
(3)
Pepenii galbeni sunt identificați și comercializați în funcție de tipul comercial al acestora. Principalele tipuri comerciale sunt înregistrate într-o broșură publicată de Organizația pentru Cooperare și Dezvoltare Economică (OCDE), care stabilește o listă a principalelor tipuri comerciale de pepeni galbeni, însoțită de comentarii și ilustrații. Această broșură are ca scop facilitarea interpretării comune a standardelor în vigoare, în special a standardului FFV-23 al CEE-ONU, pe care se întemeiază Regulamentul (CE) nr. 1615/2001.
(4)
Este necesar să se modifice în consecință Regulamentul (CE) nr. 1615/2001.
(5)
Măsurile prevăzute de prezentul regulament sunt conforme cu avizul Comitetului de gestionare a fructelor și legumelor proaspete,
ADOPTĂ PREZENTUL REGULAMENT:
Articolul 1
Anexa la Regulamentul (CE) nr. 1651/2001 se modifică în conformitate cu anexa la prezentul regulament.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 4 iulie 2006.